Държавен вестник, бр. 24, 2021 г., стр. 61

БРОЙ  24	
Д Ъ Р Ж А В Е Н  В Е С Т Н И К 	
СТР.  61  
3.2.1.4 За определяне на дебелината, плътността и влажността и/ или съдържанието на 
органични вещества се използват три броя образци, като стойността се посочва като 
средна стойност от трите измервания. 
3.2.2 
Капсулирани материали 
3.2.2.1 Когато изолационен материал е капсулиран в конструкцията и не е възможно 
лабораторията да вземе образци от материала преди изпитанието за провеждане на 
контролните измервания, от заявителя се изисква да предостави необходимите мостри 
от материала. В тези случаи в протокола от изпитанието ясно се посочва, че измерените 
свойства са определени от мостри от материала, предоставен от заявителя за 
изпитанието. 
3.2.2.2 Независимо от гореизложеното, лабораторията се опитва, когато е възможно, да 
провери свойствата, като използва мостри, които могат да бъдат изрязани от образеца 
преди изпитанието или като ги съпостави със сходни свойства, определени след 
изпитанието. Когато мостри от материала се изрязват от опитния образец преди 
изпитанието, образецът се ремонтира по такъв начин, че да не се нарушава неговите 
експлоатационни показатели при пожарното изпитание. 
3.2.3 
Негоримост 
Когато материалите, използвани в конструкцията на образеца, се изискват да бъдат 
негорими, т.е. от класове A и В, се представят доказателства под формата на протоколи 
от изпитания в съответствие с метода за изпитание в част 1 от това Приложение и от 
изпитвателна 
лаборатория, 
призната 
от 
Администрацията 
и 
независима 
от 
производителя на материала. Тези протоколи от изпитания показват, че изпитанията за 
огнеупорност са проведени максимум 24 месеца преди датата на провеждане на 
изпитанието за огнеупорност. Ако такива протоколи не могат да бъдат предоставени, се 
провеждат изпитания в съответствие с част 1 от Приложение 1 към Кодекса. Когато 
материалът има сертификат за одобрение на типа за негорим материал, валиден при 
провеждането на изпитанието за огнеупорност, може да не се изискват протоколи от 
изпитанието за огнеупорност. 
3.2.4 
Ниски характеристики на разпространение на пламъка 
3.2.4.1 Когато се изисква материалите, използвани в конструкцията на образеца, да 
имат ниски характеристики на разпространение на пламъка, се представят 
доказателства под формата на протоколи от изпитания в съответствие с част 5 от това 
Приложение и от изпитвателна лаборатория, призната от Администрацията и 
независима от производителя на материала. Тези протоколи от изпитания показват, че 
изпитанията за ниско разпространение на пламъка са проведени максимум 24 месеца 
преди датата на провеждане на изпитанието за огнеупорност. Ако такива протоколи не 
могат да бъдат предоставени, се провеждат изпитания в съответствие с част 5 от това 
Приложение. Когато материалът притежава сертификат за одобрение на типа за 
характеристики с ниско разпространение на пламъка, валидни при провеждането на 
изпитанието за огнеупорност, може да не се изискват протоколи от изпитания с ниско 
разпространение на пламъка. 
3.2.4.2 Не се изисква лепилата, използвани в конструкцията на образеца, да са 
незапалими; те обаче трябва да имат ниски характеристики на разпространение на 
пламъка. 
3.2.5 
Дебелина 
3.2.5.1 Дебелината на всеки материал и комбинация от материали трябва да бъде ± 
10% от стойността, посочена като номинална дебелина, когато се измерва с помощта на